Kingston upon Thames

**Kingston upon Thames** službeno engleski *Royal Borough of Kingston upon Thames*, je jedan od 19 borougha *Vanjskog [[London]]a* (Outer London) metropolitanske grofovije Greater London u kom živi 173,525 stanovnika.

Iako formalno više nije dio Grofovije Surrey u njemu stoluje administracija te grofovije.
## Geografija

Kingston upon Thames leži duž južne obale Temze, udaljen 19 km jugozapadno od  centra Londona, po terenu koji je nekad pripadao historijskoj Grofoviji Surrey.

U okviru njegovih granica leže kvartovi, nekadašnji gradovi (od sjevera prema jugu); Kingston upon Thames, Surbiton, Chessington, New Malden, Tolworth i dio Worcester Parka.

## Historija

Kraljevski borough Kingston upon Thames osnovan je 1965. spajanjem dotadašnjeg kraljevskog borougha Kingston upon Thames sa boroughzima Malden and Coombe i Surbiton.

Taj kraj bio je vrlo rano jako prometan jer se tu postojao gaz preko kog se rijeka Temza mogla pregaziti. Moć Kingstona kao trgovačkog centra značajno je povećana u 12. vijeku kad je podignut most. Današnji most u Kingstonu podignut je 1828. zajedno s avenijom koja vodi do njega.

Kingston je prvi put dokumentiran - 838., kad se saksonsko vijeće sastalo u njemu - kao Cyningestun (kraljevsko imanje). Između 1200. - 1685. Kingston je dobio ukupno čak 30 kraljevskih povelja. 
Za engleskog građanskog rata jedna od posljednjih bitaka vodila se 1648. kod Surbitona, u njoj je ubijen Lord Francis Villiers, sin vojvode od Buckinghama, u neuspjelom pokušaju da pomogne zarobljenom kralju Charlesu I.
Po legendi drži se da je tokom 10. vijeka sedam anglosaksonskih kraljeva okrunjeno u Kingstonu, pa se njihov Krundbeni kamen danas izlaže u prizemlju moderne Gradske vijećnice.

Sajam u Kingstonu prosperira najmanje od 13. vijeka, veliku uslugu napravio mu je Charles I kad je 1628 zabranio održavanje bilo kojeg sajma u radijusu od 11 km radijusu od grada Kingstona. Taj sajam se i danas redovno održava na njegovom historijskom sajamskom trgu, pa je Kingston i danas jedan od glavnih trgovišta Vanjskog Londona.

Kingston ima vodovod od 16. vijeka, koji je zapravo podignut za Dvorac Hampton Court, ali kako je on blizu voda je sprovedena i do Kingstona.

Prva moderna robna kuća podignuta je 1867. na mjestu gdje su stajali stari dućani, prilikom izgradnje druge robne kuće]] krajem 1980-ih iskopana je srednjovjekovne kripta i ostaci most]]a iz 12. vijeka.

Pivarstvo i štavljenje kože bile su tradicionalne velike industrije Kingstona, kojih više nema. Ali se održala tradicijska brodogradnja malih brodova koja egzistira od 18. vijeka.

Današnji Kingston je pretežno rezidencijalno naselje, uz nešto trgovine i lake industrije.

## Znamenitosti

Gimnaziju u Kingstonu osnovala je kraljica Elizabeta I - 1561. Kingston ima i muzej od 1904. i teatar.

## Poznati sugrađani

Fanny Burney Književnica s kraja 18. početka 19. vijeka, često je boravila u Kingstonu (u Chessingtonu). Historičar Edward Gibbon pohađao je tokom 18. vijeka školu u Kingstonu, a slikari 19. vijeka William Holman Hunt i John Everett Millais bili su povezani sa Surbitonom i njegovom okolicom. Fotograf i pionir filma Eadweard Muybridge rođen je u Kingstonu, romanopisac i dramatičar John Galsworthy proveo je mladost u Kingstonu, koji mu je bio inspiracija za Sagu o Forsytima.

## Reference

## Vanjske veze

* Kingston Council